[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 17.2.2009

COM(2009) 78 τελικό

2007/ 0247/ 0248 / 0249 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με τις κοινές θέσεις του Συμβουλίου όσον αφορά την έκδοση

οδηγίας του Ευρωπαϊκού Κοινοβουλίου και του Συ μβουλίου για την τροποποίηση της οδηγίας 2002/21/ΕΚ σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών, της οδηγίας 2002/19/ΕΚ σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους, και της οδηγίας 2002/20/EΚ για την αδειοδότηση δικτύων και υπηρεσιών ηλεκτρονικών επικοινωνιών,

οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 2002/22/EΚ για την καθολική υπηρεσία και τα δικαιώματα των χρηστών όσον αφορά δίκτυα ηλεκτρονικών επικοινωνιών, της οδηγίας 2002/58/EΚ σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών και του κανονισμού (ΕΚ) αριθ. 2006/2004 για τη συνεργασία όσον αφορά την προστασία των καταναλωτών, και

κανονισμού του Ευρωπαϊκού Κοινοβουλίου και του Συμβουλίου για την ίδρυση της ομάδας των ευρωπαϊκών ρυθμιστικών αρχών στις τηλεπικοινωνίες

2007/ 0247/ 0248 / 0249 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με τις κοινές θέσεις του Συμβουλίου όσον αφορά την έκδοση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 2002/21/ΕΚ σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών, της οδηγίας 2002/19/ΕΚ σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους, και της οδηγίας 2002/20/EΚ για την αδειοδότηση δικτύων και υπηρεσιών ηλεκτρονικών επικοινωνιών, οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 2002/22/EΚ για την καθολική υπηρεσία και τα δικαιώματα των χρηστών όσον αφορά δίκτυα ηλεκτρονικών επικοινωνιών, της οδηγίας 2002/58/EΚ σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών και του κανονισμού (ΕΚ) αριθ. 2006/2004 για τη συνεργασία όσον αφορά την προστασία των καταναλωτών, και κανονισμού του Ευρωπαϊκού Κοινοβουλίου και του Συμβουλίου για την ίδρυση της ομάδας των ευρωπαϊκών ρυθμιστικών αρχών στις τηλεπικοινωνίες

1. ΙΣΤΟΡΙΚΟ

Στις 13 Νοεμβρίου 2007, η Επιτροπή ενέκρινε τις προτάσεις της για τις οδηγίες, COM(2007) 697 – 2007/0247 (COD) (‘οδηγία για τη βελτίωση της νομοθεσίας’), COM(2007) 698 – 2007/0248 (COD) (‘οδηγία για τα δικαιώματα των πολιτών’), και την πρότασή της για κανονισμό, COM (2007) 699 – 2007/0249 (COD), και τις υπέβαλε στο Ευρωπαϊκό Κοινοβούλιο και το Συμβούλιο, στις 13, 15 και 16 Νοεμβρίου 2007.

Η Επιτροπή ενέκρινε τις τροποποιημένες προτάσεις, στις οποίες συμπεριέλαβε εξ ολοκλήρου ή εν μέρει, πολλές από τις τροπολογίες που ψήφισε το Ευρωπαϊκό Κοινοβούλιο σε πρώτη ανάγνωση στις 24 Σεπτεμβρίου 2008, σύμφωνα με το άρθρο 250 της συνθήκης ΕΚ, στις 5/6 Νοεμβρίου 2008[1].

Το Συμβούλιο, σύμφωνα με το άρθρο 251 της Συνθήκης ΕΚ, ενέκρινε κοινή θέση σχετικά με αυτές τις προτάσεις στις […][2].

2. Ο ΣΤΟΧΟΣ ΤΩΝ ΠΡΟΤΑΣΕΩΝ ΤΗΣ ΕΠΙΤΡΟΠΗΣ

Ο στόχος των προτάσεων της Επιτροπής είναι η προσαρμογή του κανονιστικού πλαισίου για τις ηλ-επικοινωνίες, δηλαδή

- με την οδηγία πλαίσιο[3], τις οδηγίες για την αδειοδότηση[4] και την πρόσβαση[5], να βελτιωθεί η αποτελεσματικότητά τους, να περιοριστούν οι διοικητικοί πόροι που απαιτούνται για την εφαρμογή οικονομικής ρύθμισης και να καταστεί απλούστερη και πιο αποτελεσματική η πρόσβαση στις ραδιοσυχνότητες, και

- με τις οδηγίες για την καθολική υπηρεσία[6] και για την προστασία της ιδιωτικής ζωής στον τομέα των ηλεκτρονικών επικοινωνιών[7], να ενισχυθούν ορισμένα δικαιώματα των καταναλωτών και των χρηστών και να εξασφαλιστεί ότι οι ηλεκτρονικές επικοινωνίες είναι φερέγγυες, ασφαλείς και αξιόπιστες και ότι παρέχουν υψηλό επίπεδο προστασίας για την ιδιωτική ζωή των πολιτών και για τα προσωπικά δεδομένα,

και να δημιουργηθεί ανεξάρτητος φορέας εμπειρογνωμόνων που θα μπορούσε να συμβάλει αποτελεσματικά στην ολοκλήρωση της εσωτερικής αγοράς, επικουρώντας την Επιτροπή και τις εθνικές ρυθμιστικές αρχές στην εφαρμογή του κοινοτικού κανονιστικού πλαισίου.

Κατά την Επιτροπή, η θέση της, όπως διατυπώνεται στις τροποποιημένες προτάσεις COM (2008) 720, 723 και 724, συνιστά σημαντικό βήμα για τη διαμόρφωση συγκλίνουσας θέσης από τα τρία θεσμικά όργανα.

3. ΣΧΟΛΙΑΣΜΟΣ ΤΗΣ ΚΟΙΝΗΣ ΘΕΣΗΣ ΤΟΥ ΣΥΜΒΟΥΛΙΟΥ

Η Επιτροπή επισημαίνει ότι η θέση του Συμβουλίου διαφέρει σημαντικά από τις αντίστοιχες της Επιτροπής και του Ευρωπαϊκού Κοινοβουλίου, κυρίως όσον αφορά τους μηχανισμούς της εσωτερικής αγοράς, ιδίως για την εξασφάλιση συνεκτικών κανονιστικών διορθωτικών μέτρων, το πρόσθετο μέτρο του λειτουργικού διαχωρισμού, την πολιτική ραδιοφάσματος και την ίδρυση ρυθμιστικού φορέα. Όσον αφορά ειδικότερα το ρυθμιστικό φορέα, η Επιτροπή ανησυχεί μήπως η θέση του Συμβουλίου εγείρει θεσμικά ζητήματα που συνιστούν σημαντικό φραγμό στην επίτευξη ικανοποιητικής συμφωνίας.

Η Επιτροπή επισημαίνει επίσης ότι η θέση του Συμβουλίου αποκλίνει από τις θέσεις της Επιτροπής και του Ευρωπαϊκού Κοινοβουλίου σε ορισμένα συμπληρωματικά θέματα που εμπίπτουν και στις δύο προτάσεις οδηγιών για την τροποποίηση του κανονιστικού πλαισίου. Ωστόσο, η Επιτροπή θεωρεί ότι οι διαφοροποιήσεις σε σχέση με την προτεινόμενη οδηγία για τα δικαιώματα των πολιτών δεν έχουν το ίδιο βάρος με εκείνες που αφορούν την προτεινόμενη οδηγία για τη βελτίωση της νομοθεσίας και τον προτεινόμενο κανονισμό για τη σύσταση ρυθμιστικού φορέα.

4. ΣΥΜΠΕΡΑΣΜΑ

Στις παραπάνω παρατηρήσεις της, η Επιτροπή εφιστά την προσοχή στις διαφορές που υπάρχουν ανάμεσα στις προτάσεις της, όπως τροποποιήθηκαν, και στις κοινές θέσεις του Συμβουλίου.

Παρόλα αυτά, και με τη δήλωση που επισυνάπτεται στα πρακτικά του Συμβουλίου της 27ης Νοεμβρίου 2008, η Επιτροπή επιβεβαιώνει την πεποίθησή της ότι η τροποποιημένη πρότασή της μπορεί να συμβάλει στην επίτευξη ισόρροπης συμφωνίας μεταξύ των θεσμικών οργάνων που να συνιστά πρόοδο για τους πολίτες και τις επιχειρήσεις στην ενιαία ευρωπαϊκή αγορά. Κατά συνέπεια, η Επιτροπή είναι έτοιμη να διευκολύνει την επίτευξη συμφωνίας μεταξύ των συνυπεύθυνων νομοθετών.

ΠAΡΑΡΤΗΜΑ

ΔΗΛΩΣΗ ΤΗΣ ΕΠΙΤΡΟΠΗΣ

Η Επιτροπή σημειώνει την κοινή θέση στην οποία συμφώνησε το Συμβούλιο σχετικά με την τροποποίηση των προτάσεων της Επιτροπής όσον αφορά την επανεξέταση του ρυθμιστικού πλαισίου της ΕΕ για τα δίκτυα και τις υπηρεσίες ηλεκτρονικών επικοινωνιών (τις προτάσεις οδηγιών για την βελτίωση της νομοθεσίας και για τα δικαιώματα των πολιτών, καθώς και κανονισμού για την ίδρυση ευρωπαϊκής αρχής για την αγορά ηλεκτρονικών επικοινωνιών).

Η Επιτροπή σημειώνει ειδικότερα ότι η θέση του Συμβουλίου αποκλίνει ουσιαστικά από τις θέσεις της Επιτροπής και του Ευρωπαϊκού Κοινοβουλίου, ιδίως όσον αφορά τους μηχανισμούς της εσωτερικής αγοράς, ιδιαίτερα για την εξασφάλιση συνεκτικών διορθωτικών μέτρων, το πρόσθετο μέτρο του λειτουργικού διαχωρισμού, την πολιτική ραδιοφάσματος και την ίδρυση ρυθμιστικού φορέα. Όσον αφορά ειδικότερα το ρυθμιστικό φορέα, η Επιτροπή ανησυχεί μήπως η θέση του Συμβουλίου εγείρει θεσμικά ζητήματα που συνιστούν σημαντικό φραγμό στην επίτευξη ικανοποιητικής συμφωνίας.

Η Επιτροπή επισημαίνει επίσης ότι η θέση του Συμβουλίου διαφέρει από τις θέσεις της Επιτροπής και του Ευρωπαϊκού Κοινοβουλίου σε ορισμένα συμπληρωματικά θέματα που εμπίπτουν και στις δύο προτάσεις οδηγιών για την τροποποίηση του κανονιστικού πλαισίου. Ωστόσο, η Επιτροπή θεωρεί ότι οι διαφοροποιήσεις που υφίστανται σε σχέση με την προτεινόμενη οδηγία για τα δικαιώματα των πολιτών δεν έχουν το ίδιο βάρος με εκείνες που αφορούν την προτεινόμενη οδηγία για τη βελτίωση της νομοθεσίας και τον προτεινόμενο κανονισμό για τη σύσταση ρυθμιστικού φορέα.

Στο πλαίσιο αυτό, η Επιτροπή επιθυμεί να επιβεβαιώσει τη θέση της, όπως περιγράφεται στις τροποποιημένες προτάσεις της, COM (2008) 720, 723 και 724, η οποία αποτελεί ουσιαστικό βήμα σύγκλισης των απόψεων των τριών οργάνων.

[1] Αντίστοιχα, COM(2008) 724, 723 και 720 τελικό.

[2] ΕΕ C.

[3] Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (ΕΕ 108 της 24.4.2002).

[4] Οδηγία 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (ΕΕ L 108 της 24.4.2002).

[5] Οδηγία 2002/19/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους (ΕΕ L 108 της 24.4.2002).

[6] Oδηγία 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (ΕΕ L 108 της 24.4.2002, σ. 51).

[7] Οδηγία 2002/58/ΕΚ του Ευρωπαϊκού Κοινοβουλίου και του Συμβουλίου, της 12ης Ιουλίου 2002, σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (ΕΕ L 201 της 31.7.2002, σ. 37).